Kalannin Pallo -65

Kalannin Pallo -65 (KaPa-65) on uusikaupunkilainen salibandyseura, joka on perustettu vuonna 1965. KaPa-65 tunnettiin aikaisemmin jääkiekkotoiminnastaan. Vuonna 1995 KaPan ja Lätkä-77 jääkiekkojoukkueet yhdistyivät Uudenkaupungin Jää-Kotkiksi. Ennen yhdistymistä KaPa-65 pelasi II-divisioonassa ja oli karsimassa paikasta I-divisioonaan. 

Nykyisin seura keskittyy pääasiassa salibandyyn. Naisten joukkue nousi kauden 2014-2015 päätteeksi I-divisioonaan ja miehet pelaavat 4-divisioonassa. Junioripuolella KaPalla on täydet pelaajapolut niin tytöissä kuin pojissa. Kaudelta 2010-2011 seuralla on C-Tyttöjen SM-pronssia. Paikallista salibandyhistoriaa teki KaPan kasvatti ja pelaaja Juulia Peura vuonna 2012, olemalla ensimmäinen Uusikaupunkilainen salibandyn maailmanmestari, kun Suomen alle 19-vuotiaat tytöt voittivat maailmanmestaruuden.

KaPa-65:n kasvateista salibandyliigaan ovat nousseet Kaisa Pietilä, Juulia Peura, Sofia Leino, Henrika Maikola, Olivia Välimäki, Waltteri Virtanen.

Aiheesta muualla 
Virallinen kotisivu

Uusikaupunkilaiset urheiluseurat
Suomalaiset salibandyseurat
Kalanti
Vuonna 1965 perustetut urheiluseurat